مرزا سلامت علی دبیر

مرزا سلامت علی دبیر اردو مرثیہ گو تھے۔ مرزا غلام حسین کے بیٹے تھے۔ دہلی میں پیدا ہوئے۔ سات سال کی عمر میں والد کے ہمراہ لکھنؤ منتقل ہو گئے۔ سولہ برس کی عمر میں علوم عربی و فارسی میں دستگاہ بہم پہنچائی۔ بچپن سے مرثیہ گوئی کا شوق تھا۔ مشہور مرثیہ گو مظفر حسین ضمیر کے شاگرد ہوئے۔ جب میر انیس فیض آباد سے لکھنؤ آئے تو دونوں میں دوستی ہو گئی۔ 1857ء تک لکھنؤ سے باہر نہ نکلے۔ البتہ 1858ء میں مرشد آباد اور 1859ء میں پٹنہ عظیم آباد گئے۔ 1874ء میں ضعف بصارت کی شکایت ہوئی۔نواب واجد علی شاہ کی خواہش پر بغرض علاج کلکتہ تک گئے اور مٹیا برج میں مہمان ہوئے۔ بمقام لکھنؤ وفات پائی اور اپنے مکان میں دفن ہوئے۔ بہ کثرت مرثیے لکھے جو کئی جلدوں میں چھپ کر شائع ہوچکے ہیں۔ ایک پورا مرثیہ بے نقط لکھا ہے۔

دوصد سالہ جشن 
2003ء میں پوری دنیا میں ان کا دو صد سالہ جشن ولادت منایا گیا۔

نمونۂ کلام 
"آمد" کا ایک بند

کس شیر کی آمد ہے کہ رن کانپ رہا ہے

رن ایک طرف چرخ کہن کانپ رہا ہے

رستم کا بدن زیر کفن کانپ رہا ہے

ہر قصر سلاطین زمن کانپ رہا ہے

شمشیر بہ کف دیکھ‍ کے حیدر کے پسر کو

جبریل لرزتے ہیں سمیٹے ہوئے پر کو

حوالہ جات 

1803ء کی پیدائشیں
1875ء کی وفیات
اردو شعرا
اردو مذہبی مصنفین
اردو مرثیہ نگار
انیسویں صدی کے اردو مصنفین
انیسویں صدی کے ہندوستانی شعرا
انیسویں صدی کے شعرا
انیسویں صدی کے مرد مصنفین
برطانوی ہند کے اردو لکھاری
بھارتی اردو شعرا
ہندوستانی شیعہ شخصیات
بھارتی مرد شعرا
بھارتی مسلم شخصیات
دہلی کی شخصیات
دہلی کے شعرا
لکھنوی شخصیات
مغل دور کے اردو لکھاری
کامنز زمرہ جس کا ربط ویکی ڈیٹا پر ہے